ngunit padre ang sabi ni placido na nagpipigil pa kung lalagyan po ninyo ako ng pagkukulang sa lisyon, padre, ay dapat po naman, padre, na alisin ninyo ang pagkukulang ko sa pagpasok na inilagay ninyo ngayon sa akin. ang pari ay hindi sumagot; inilagay munang dahandahan ang pagkukulang, tiningnang ikiniling ang ulo marahil ay mainam ang pagkakaayos ng guhit tiniklop ang talaan at pagkatapos ay pakutyang tumanong: aba! at bakit nol sapagkat hindi malilirip, padre, na ang isang tawoy magkulang sa pagpasok at makapagbigay ng lisyon. ang sabi po ninyo, padre, ay, ang naroon at ang wala. metapisiko pa, wala pa lamang sa panahon! hindi malilirip, ha? sed patet experientia at contra experientiam negantem, fusilibus est arguendum alam mo? at hindi mo malirip, pilosopo, na mangyayaring magkasabay na magkulang sa pagpasok at hindi matuto ng lisyon? di yatat ang hindi pagpasok ay katuturan na ng karunungan? ano ang sasabihin mo pilosopastro?